**KELIONIŲ ORGANIZAVIMO PASLAUGŲ VIEŠOJO PIRKIMO-PARDAVIMO SUTARTIS**

2025-05-09 Nr. ST-10

**Lietuvos imtynių federacija** (toliau – **Pirkėjas**), atstovaujamas prezidento Aleksandr Kazakevič, veikiančio(s) pagal įstaigos įstatus,

ir

**UAB BPC Travel** (toliau – **Tiekėjas**), atstovaujamas generalinio direktoriaus Gvido Aukštuolio, veikiančio(s) pagal įstaigos įstatus,

**Pirkėjas** ir **Tiekėjas** kiekvienas atskirai toliau vadinamas Šalimi, o bendrai – Šalimis, vadovaudamiesi Lietuvos Respublikos civiliniu kodeksu (toliau – CK), Lietuvos Respublikos viešųjų pirkimų įstatymu (toliau – VPĮ), kitais teisės aktais, atsižvelgdamos į viešojo pirkimo „Kelionių organizavimo paslaugos“, atlikto tarptautinio atviro konkurso būdu (pirkimo numeris 743987) (toliau – pirkimas), rezultatus, sudarė šią kelionių organizavimo paslaugų viešojo pirkimo-pardavimo sutartį (toliau – Sutartis) ir susitarė dėl toliau išvardintų sąlygų.

1. **SUTARTIES OBJEKTAS IR DALYKAS**
   1. Šia Sutartimi Tiekėjas įsipareigoja suteikti Pirkėjui Sutarties 1.2 punkto reikalavimus atitinkančias paslaugas, detalus paslaugų aprašymas ir reikalavimai paslaugoms nustatyti Sutarties 1 priede „Techninė specifikacija“, Sutartyje nustatyta tvarka bei terminais, o Pirkėjas įsipareigoja už tinkamai suteiktas paslaugas atsiskaityti Sutartyje numatytomis sąlygomis ir tvarka.
   2. Paslaugų ir paslaugų rezultato pavadinimas, kiekis, pobūdis ir kokybė, kita techninė informacija yra nurodyta Sutarties 1 priede „Techninė specifikacija“ (toliau – Paslaugos), kuri yra neatsiejama šios Sutarties dalis.
2. **PASLAUGŲ TEIKIMO TERMINAI IR TVARKA**
   1. Tiekėjas Paslaugas Pirkėjui įsipareigoja teikti pagal Pirkėjo pateiktus užsakymus, Sutartyje ir Techninėje specifikacijoje nustatytais terminais bei sąlygomis viso šios Sutarties galiojimo metu.
   2. Nustatęs suteiktų Paslaugų trūkumų, Pirkėjas savo nuožiūra turi teisę reikalauti iš Tiekėjo:
      1. kad būtų atitinkamai sumažinta Paslaugų kaina;
      2. kad Tiekėjas neatlygintinai per protingą terminą pašalintų Paslaugų trūkumus arba atlygintų Pirkėjo išlaidas jiems pašalinti, jeigu trūkumus galima pašalinti;
      3. nutraukti Sutartį, kai nustatyti Paslaugų trūkumai yra esminis Sutarties pažeidimas.

2.3. Sutarties 2.2.1-2.2.3 punktuose nurodytos sankcijos Tiekėjui bus taikomos tik dėl tyčinio Tiekėjo įsipareigojimų nevykdymo ar netinkamo vykdymo.

2.4. Kitos su Paslaugų teikimo apimtimi ir vykdymo eiga susijusios nuostatos numatytos Sutarties 1 priede „Techninė specifikacija“.

1. **SUTARTIES KAINA IR MOKĖJIMO SĄLYGOS**
   1. Maksimali sutarties vertė **70 000,00** Eur be PVM. Maksimali Sutarties vertė nėra Pirkėjo įsipareigojimas įsigyti Paslaugų šiai vertei.
   2. Tiekėjas prisiima visą riziką dėl to, kad padidės su Sutarties vykdymu susijusios Tiekėjo išlaidos ir Tiekėjui Sutarties vykdymas taps sudėtingesnis. Įsipareigojimų vykdymo kaštų padidėjimas nesuteikia Tiekėjui teisės sustabdyti Sutarties vykdymo ar atsisakyti Sutarties šiuo pagrindu.
   3. Vadovaujantis Kainodaros taisyklių nustatymo metodikos, patvirtintos   
      2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 „Dėl kainodaros taisyklių nustatymo metodikos patvirtinimo“, 15 ir 28 punktais, Sutartyje taikomas kainodaros būdas – fiksuotas įkainis ir Sutarties vykdymo išlaidų atlyginimas. Sutarties   
      3.4.1 ir 3.4.2 punktuose nurodyti kainos apskaičiavimo būdai yra viena iš esminių Sutarties sąlygų, kuri negali būti keičiama. Sutartyje ir šios Sutarties galimiems pakeitimo atvejams yra pasirinktas kainos apskaičiavimo būdų derinys:
   4. Sutarčiai taikoma dalinio sutarties vykdymo išlaidų atlyginimo kainodara. Paslaugų kaina susideda iš dviejų dalių:
      1. už Paslaugų organizavimą bus taikomas fiksuoto įkainio Sutarties kainos apskaičiavimo būdas, atsižvelgiant į Sutarties 2 priede „Tiekėjo pasiūlymas“ nurodytus fiksuotus aptarnavimo mokesčius; į fiksuotą aptarnavimo mokestį yra įskaičiuotos visos su Paslaugų teikimu susijusios išlaidos, visi Tiekėjui priklausantys mokėti mokesčiai ir kitos išlaidos, kurios negalės būti priskiriamos faktiškai patiriamų išlaidų daliai.
      2. Sutarties vykdymo išlaidų atlyginimo kainodara taikoma už faktiškai patiriamas išlaidas, kurios bus tiesiogiai susijusios su Sutarties vykdymu ir kurias Tiekėjas patirs iš trečiųjų asmenų (išlaidų už aviabilietus, autobusų, traukinių, keltų bilietus, viešbučio kambario nuomą, kelionės draudimą, vizą ir pan.). Faktinėmis išlaidomis laikomos galutiniams paslaugas teikiantiems asmenims mokamos kainos, nepaisant to, kad Tiekėjas už šių paslaugų pardavimą iš aviakompanijų, viešbučių, draudimo bendrovių ir kitų asmenų gali gauti komisinius mokesčius.
   5. Kartu su sąskaita faktūra Tiekėjas Pirkėjui privalo pateikti Tiekėjo iš trečiųjų asmenų patirtas išlaidas patvirtinančius dokumentus. Dokumentais, patvirtinančiais išlaidas susijusias su aviabilietų įsigijimu, turi būti originalių IATA patvirtintos aviabilietų pardavimo ataskaitų (*anglų k. Billing settlement plan, toliau – aviabilietų ataskaitos*) kopijos, kurios gali būti pateikiamos kaip momentines ekrano kopijos (*anglų k. printscreen*). Tuo atveju, jei aviabilietų ataskaitų pateikti nėra galimybės, pavyzdžiui, perkant aviabilietus iš aviakompanijų, kurios nėra IATA narės, esant Sutarties 1 priede Techninėje specifikacijoje nurodytais atvejais, kelionių Tiekėjas turės pateikti aviabilietų įsigijimo dokumentų kopijas arba momentines ekrano kopijas (*anglų k. printscreen*). Apgyvendinimo viešbutyje organizavimo paslaugos įsigijimo atveju, Tiekėjo su viešbučio kambario nuoma susijusias patirtas išlaidas patvirtinantis dokumentas galėtų būti viešbučio, apgyvendinimo platformos arba įmonės, teikiančios apgyvendinimo įstaigų (viešbučių, motelių ir panašiai) užsakymo paslaugas savo internetinėje svetainėje (*pavyzdžiui, Booking.com, Tripadvisor.com ir panašiai*) Tiekėjui išrašyta sąskaita faktūra, kurioje aiškiai matytųsi išlaidos, patirtos vykdant Pirkėjo užsakymą; organizuojant kelionės draudimą, patvirtinančiu dokumentu būtų draudimo polisas, kuriame nurodyta Tiekėjo sumokėta draudimo įmoka; Tiekėjui perkant autobusų bilietus, išlaidas pagrindžiantis dokumentas galėtų būti pats bilietas, kai jame nurodoma jo kaina. Pirkėjui priimtinais išlaidas patvirtinančiais dokumentais galės būti ir kiti neredaguojamo formato dokumentai (netiks persiųsti laiškai ir kiti redaguojami dokumentai), kuriuose aiškiai matytųsi Tiekėjo patirtos išlaidos. **Pirkėjas turi teisę bet kada paprašyti Tiekėjo parodyti originalius, iš trečiųjų asmenų patirtas išlaidas patvirtinančius dokumentus.**
   6. Vykdant Sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis. Pirkėjas elektronines sąskaitas faktūras priima ir apdoroja naudodamasis informacinės sistemos SABIS priemonėmis.
   7. Tiekėjas privalo teikti Pirkėjui atskirą sąskaitą faktūrą už kiekvieną užsakymą   
      (t. y. ne vieną sąskaitą faktūrą už per savaitę ar mėnesį pateiktus užsakymus).
   8. Pirkėjas už tinkamai suteiktas Paslaugas sumoka pagal Tiekėjo išrašytas sąskaitas faktūras ir faktiškai patirtas išlaidas pagrindžiančius dokumentus ne vėliau kaip per 30 (trisdešimt) kalendorinių dienų nuo teisingų dokumentų gavimo dienos. Šiame punkte nurodyti mokėjimų terminai gali būti atidėti, tačiau bet kokiu atveju šie terminai negali viršyti 60 (šešiadešimties) kalendorinių dienų. Apmokėjimo terminas skaičiuojamas nuo tinkamų dokumentų gavimo informacinės sistemos SABIS priemonėmis.
   9. Sutartyje numatytų įkainiai dėl pasikeitusių mokesčių bus perskaičiuojami tokia tvarka:
      1. pasikeitus PVM tarifo dydžiui, įkainiai bus perskaičiuojami. Pasikeitus kitiems mokesčiams, įkainiai nebus perskaičiuojami;
      2. pasikeitus PVM tarifo dydžiui, įkainį sudarantis PVM tarifas nesuteiktoms Paslaugoms keičiamas (didinamas arba mažinamas) pagal Lietuvos Respublikos galiojančius teisės aktus;
      3. perskaičiuoti įkainiai pradedami taikyti visoms nuo pakeisto PVM tarifo dydžio įsigaliojimo momento teikiamoms Paslaugoms.
   10. Sutarties 2 priede „Tiekėjo pasiūlymas“ numatyti įkainiai Sutarties galiojimo laikotarpiu galės būti perskaičiuojami ir keičiami, jeigu Lietuvos Respublikos Metinė infliacija/Metinė defliacija pagal Lietuvos Respublikos statistikos departamento duomenis (Duomenų šaltinis - http://www.stat.gov.lt, Pagrindiniai Lietuvos Respublikos rodikliai) yra didesnė nei 8 proc., Sutartyje nurodytus įkainius perskaičiuojant vieną kartą ne anksčiau nei praėjus 6 mėnesiams po Sutarties įsigaliojimo. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius, kartu pateikiant tai pagrindžiančius dokumentus. Įkainiai perskaičiuojami pagal formulę:C=S×(1+(I-X)/100), kur, C – perskaičiuota kaina / įkainis, S – sutartyje numatyta Paslaugų kaina / įkainis, I – infliacijos dydis procentais. X – defliacijos atveju – 8, infliacijos atveju 8.
   11. Paslaugų įkainių pasikeitimai, nurodyti Sutarties 3.9. ir 3.10. punktuose įforminami rašytiniu susitarimu, kurį pasirašo abi Šalys bei kuris yra neatskiriama Sutarties dalis.
2. **TIEKĖJO TEISĖS IR PAREIGOS**
   1. Tiekėjas įsipareigoja:
      1. Sutartyje nustatyta tvarka ir terminais suteikti Pirkėjui Sutarties reikalavimus atitinkančias Paslaugas;
      2. teikti Paslaugas kaip įmanoma rūpestingai bei efektyviai, įskaitant, bet neapsiribojant, pagal geriausius visuotinai pripažįstamus profesinius, techninius standartus ir praktiką, panaudojant visus reikiamus įgūdžius, žinias;
      3. Pirkėjo rašytiniu reikalavimu pranešti Pirkėjui visą informaciją apie Paslaugų teikimo eigą;
      4. atsižvelgti į Pirkėjo pastabas dėl Paslaugų teikimo;
      5. neatlygintinai per protingą terminą pašalinti visus ir bet kokius Paslaugų teikimo trūkumus arba atlyginti Pirkėjo patirtas trūkumų šalinimo išlaidas;
      6. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
      7. tinkamai vykdyti kitus Sutartimi prisiimtus įsipareigojimus ir laikytis galiojančių Lietuvos Respublikos teisės aktų reikalavimų.
   2. Tiekėjas turi teisę:
      1. reikalauti, kad Pirkėjas priimtų tinkamai suteiktas Paslaugas ir atsiskaitytų už jas šios Sutarties tvarka ir terminais;
      2. reikalauti, kad Pirkėjas pateiktų visą tinkamam Paslaugų teikimui reikalingą informaciją;
      3. reikalauti, kad Pirkėjas atlygintų nuostolius, padarytus Paslaugų priėmimo uždelsimu.
   3. Tiekėjas turi kitas teises, numatytas šioje Sutartyje ir Lietuvos Respublikos galiojančiuose teisės aktuose.
   4. Tiekėjas pareiškia ir patvirtina, kad turi visus ir bet kokius Paslaugoms teikti reikalingus leidimus, licencijas, sutikimus ir kt., todėl teikiant Paslaugas nebus pažeistos jokios trečiųjų asmenų teisės ir (arba) teisėti interesai.
3. **PIRKĖJO TEISĖS IR PAREIGOS**
   1. Pirkėjas įsipareigoja:
      1. priimti Tiekėjo suteiktas ir Sutarties reikalavimus atitinkančias Paslaugas;
      2. Sutartyje nustatyta tvarka ir terminais sumokėti Tiekėjui už tinkamai suteiktas Paslaugas;
      3. Suteikti Tiekėjui jo prašomą informaciją ir (arba) dokumentus, reikalingus tinkamam Tiekėjo sutartinių įsipareigojimų vykdymui;
      4. tinkamai vykdyti kitus Sutartimi prisiimtus įsipareigojimus ir laikytis galiojančių Lietuvos Respublikos teisės aktų reikalavimų.
   2. Pirkėjas turi teisę:
      1. teikti pastabas, susijusias su Tiekėjo teikiamų Paslaugų neatitikimu Sutarties reikalavimams;
      2. reikalauti, kad Tiekėjas neatlygintinai per protingą terminą pašalintų visus ir bet kokius Paslaugų trūkumus jeigu trūkumus galima pašalinti arba atlygintų Pirkėjo patirtas trūkumų šalinimo išlaidas;
      3. reikalauti, kad Tiekėjas atlygintų nuostolius, padarytus sutartinių įsipareigojimų nevykdymu ar netinkamų vykdymu;
      4. sulaikyti mokėjimą už Paslaugas ar jų dalį Tiekėjui, jei Tiekėjas nustatyta tvarka ir terminais nevykdo bet kurio iš savo sutartinių įsipareigojimų;
      5. Pirkėjas turi teisę paslaugų teikimo metu raštiško ir motyvuoto prašymo pagrindu reikalauti Tiekėjo atsakingo darbuotojo/subteikėjo pakeitimo, jei mano, kad šis asmuo/subteikėjas netinkamai vykdo pareigas. Esant situacijai, kai specialistą/subteikėją reikia pakeisti kitu, į jo vietą siūlyti kandidatą/subteikėją, turintį mažiausiai tokią pat kvalifikaciją ir patirtį.
   3. Pirkėjas turi kitas teises, numatytas šioje Sutartyje ir Lietuvos Respublikos galiojančiuose teisės aktuose.
4. **SUBTIEKĖJŲ, SPECIALISTŲ, JUNGTINĖS VEIKLOS PARTNERIŲ KEITIMO PAGRINDAI IR TVARKA**

6.1. Tiekėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys. Tiekėjas patvirtina, kad Sutarties vykdymui pasitelks subtiekėją (-us): \_\_\_\_\_\_\_\_\_-\_\_\_\_\_\_\_.

6.2. Ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Taip pat Tiekėjas privalės informuoti apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

6.3. Tiekėjas, vykdydamas Sutartį, negali keisti pasiūlyme nurodyto (-ų) subtiekėjo (-ų), kurio pajėgumais rėmėsi, visam arba iki Sutarties pabaigos likusiam terminui be Pirkėjo sutikimo. Tiekėjo subtiekėjas (-ai) gali būti keičiamas (-i) tik šiais atvejais:

6.3.1. kai Tiekėjo subtiekėjas (-ai) bankrutuoja, yra likviduojamas ar susidaro analogiška situacija;

6.3.2. kai Tiekėjo subtiekėjas (-ai) dėl objektyvių priežasčių (pavyzdžiui, subtiekėjui atsisakius teikti Paslaugas, nutrūkus teisiniams santykiams su Tiekėju ir pan.) nebegali teikti visų ar dalies Sutartyje ir jos priede nurodytų Paslaugų.

6.4. Tiekėjas, siekdamas pakeisti subtiekėją (-us), turi raštu informuoti Pirkėją ne vėliau kaip prieš 3 (tris) darbo dienas ir gauti Pirkėjo raštišką sutikimą. Naujas subtiekėjas privalo atitikti visus atitinkamam subtiekėjui pirkimo dokumentuose nustatytus kvalifikacijos reikalavimus. Jei keičiamas subtiekėjas, kurio pajėgumais buvo remtasi pasiūlymo pateikimo metu, Tiekėjas privalo pateikti naujo subtiekėjo kvalifikacijos atitiktį ir pašalinimo pagrindų nebuvimą patvirtinančius dokumentus. Naujas subtiekėjas (-ai) turi turėti ne žemesnę, nei pirkimo dokumentuose ir Tiekėjo pateiktame pasiūlyme nurodytą (į kurią buvo atsižvelgta vertinant pasiūlymą), kvalifikaciją.

6.5. Tiekėjo specialistai gali būti pakeisti tik gavus išankstinį rašytinį Pirkėjo sutikimą, šiais atvejais:

6.5.1. Tiekėjo iniciatyva dėl objektyvių priežasčių (atostogų, ligos, nutrūkus darbo santykiams), pateikus duomenis apie numatomus naujai skirti specialistus bei jų kvalifikaciją patvirtinančius dokumentus;

6.5.2. Pirkėjo iniciatyva, jei Pirkėjas yra pagrįstai nepatenkintas Tiekėjo Sutarties vykdymui paskirtu specialistu (-ais), raštu pateikus prašymą pakeisti specialistą, nurodant motyvus.

6.6. Tiekėjas, norėdamas pakeisti ar pasitelkti naują specialistą, turi raštu informuoti Pirkėją prieš 3 (tris) darbo dienas ir gauti Pirkėjo raštišką sutikimą. Naujai paskirtas specialistas (-ai) turi turėti ne žemesnę, nei pirkimo dokumentuose ir Tiekėjo pateiktame pasiūlyme nurodytą (į kurią buvo atsižvelgta vertinant pasiūlymą), kvalifikaciją. Tiekėjas, privalo pateikti visus dokumentus, pagrindžiančius atitiktį pirkimo dokumentuose atitinkamam specialistui nustatytiems kvalifikacijos reikalavimams. Naujas specialistas gali pradėti dirbti nuo Pirkėjo raštiško sutikimo davimo datos. Šios Sutarties nuostatos pažeidimas laikomas esminiu Sutarties pažeidimu.

6.7. Pirkėjui sutikus su subtiekėjo (-ų) ir / ar specialisto pakeitimu, Šalys susitaria, kad Šalims įvykdžius visas Sutarties 6.4. ir/ar 6.6. punkte nurodytas sąlygas atskiras rašytinis susitarimas dėl Sutarties pakeitimo nebus sudaromas, o Šalių viena kitai pateikti šiame punkte nurodyti dokumentai yra laikomi neatskiriama Sutarties dalimi.

6.8. Subtiekėjo ir (ar) specialisto, jungtinės veiklos partnerio keitimo tvarkos pažeidimas laikomas esminiu Sutarties pažeidimu.

6.9. Tiekėjo pasitelktiems Subtiekėjams yra suteikiama galimybė prašyti Pirkėjo tiesiogiai atsiskaityti su jais.

6.10. Subtiekėjas, norintis pasinaudoti Sutarties 6.9. punkte nurodyta galimybe, įvykdęs įsipareigojimus pagal šią Sutartį, pateikia prašymą Pirkėjui kartu su Tiekėjo patvirtinimu, kad Subtiekėjas tinkamai atliko savo įsipareigojimus pagal šią Sutartį ir, kad Tiekėjas neturi prieštaravimų tiesioginiam atsiskaitymui su Subtiekėju.

6.11. Pirkėjas, išnagrinėjęs Subtiekėjo prašymą, priima sprendimą dėl tokio atsiskaitymo taikymo bei praneša Tiekėjui ir Subtiekėjui per 5 darbo dienas nuo prašymo gavimo dienos.

6.12. Jei Pirkėjas priima sprendimą tenkinti Subtiekėjo prašymą, laikantis VPĮ nuostatų, pasirašoma trišalė sutartis tarp Pirkėjo, Tiekėjo ir Subtiekėjo.

6.13. Tiekėjas įsipareigoja apie Sutarties 6.9. punkte nurodytą tiesioginio atsiskaitymo galimybę bei šioje Sutartyje nustatytą tokio atsiskaitymo tvarką informuoti pasitelktus Subtiekėjus.

6.14. Atsiradus poreikiui keisti jungtinės veiklos sutartyje nurodytus partnerius kitais (jeigu Paslaugos teikiamos pagal jungtinės veiklos sutartį), privalo būti įvykdytos visos žemiau nurodytos sąlygos:

6.14.1. Tiekėjas Pirkėjui pateikia šiuos dokumentus:

6.14.1.1. pasiliekančio jungtinės veiklos partnerio prašymą dėl jungtinės veiklos partnerio keitimo;

6.14.1.2. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam / pasiliekančiam jungtinės veiklos partneriui;

6.14.1.3. naujojo / pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo / pasiliekančio jungtinės veiklos partnerio kvalifikaciją pagrindžiantys dokumentus (jei taikoma);

6.14.2. Tiekėjas gauna Pirkėjo rašytinį sutikimą keisti jungtinės veiklos partnerius;

6.14.3. Tiekėjas pateikia Pirkėjui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis / pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.

6.15. Tiekėjas neturi teisės pasitelkti šios Sutarties vykdymui (sudaryti darbo, rangos ar kitokių sutarčių) Pirkėjo darbuotojų, taip pat bet kokiais kitais pagrindais pasitelkti Pirkėjo darbuotojų Sutarties vykdymui.

1. **ŠALIŲ ATSAKOMYBĖS SĄLYGOS**
   1. Jei Tiekėjas vėluoja suteikti Paslaugas Sutartyje ir/ar Techninėje specifikacijoje nustatytais terminais, jis Užsakovui moka 0,04 % (keturių šimtųjų procento) dydžio delspinigius nuo vėluojamos suteikti Paslaugų vertės už kiekvieną termino praleidimo dieną ar valandą (jei terminas skaičiuojamas valandomis), bet ne mažiau kaip 50 Eur už vieną vėlavimo laikotarpį.
   2. Jeigu Pirkėjas Sutarties 3.8 punkte nustatyta tvarka ir terminais nesumoka Tiekėjui už tinkamai atliktas ir priimtas Paslaugas, Tiekėjui pareikalavus, moka jam netesybas, t. y. 0,04 % (keturių šimtųjų procento) dydžio delspinigius nuo nesumokėtos sumos dydžio delspinigius už kiekvieną atsiskaityti uždelstą dieną.
   3. Netesybų sumokėjimas neatleidžia Šalių nuo nuostolių atlyginimo.
   4. Įvykus nenugalimos jėgos aplinkybėms (*force majeure*), Šalys atleidžiamos nuo atsakomybės už sutarties nevykdymą arba netinkamą vykdymą, laikantis taisyklių, patvirtintų Lietuvos Respublikos Vyriausybės 1996 m. liepos 15 d. nutarimu Nr. 840 (VŽ 19960719 Nr.68). Šalis, prašanti atleisti nuo atsakomybės, sužinojusi apie *force majeure* aplinkybę bei jos poveikį įsipareigojimų vykdymui, ne vėliau kaip per 3 (tris) darbo dienas praneša kitai Šaliai apie susidariusią situaciją. Būtina pranešti ir tuomet, kai išnyksta pagrindas nevykdyti įsipareigojimų. Pagrindas atleisti nuo atsakomybės atsiranda nuo kliūties atsiradimo momento arba, jeigu apie ją laiku pranešta, nuo pranešimo momento. Laiku nepranešusi įsipareigojimų nevykdanti Šalis tampa atsakinga už nuostolių, kurių priešingu atveju būtų išvengta, atlyginimą.
   5. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
2. **KONFIDENCIALUMAS**
   1. Pirkėjas ir Tiekėjas įsipareigoja laikyti paslaptyje ir neatskleisti trečioms šalims informacijos, kuri laikoma konfidencialia ir kuri buvo gauta vykdant Sutartį Sutarties galiojimo laikotarpiu. Konfidencialia informacija laikoma bet kokia pakenti galinti rašytinė ar žodinė antrajai Sutarties Šaliai suteikta informacija, kuri susijusi su produktais ar veikla, išskyrus atvejus, kai Šalis, suteikdama tokią informaciją, įsakmiai nurodo, jog tokia informacija nėra konfidenciali. Šis Šalių įsipareigojimas galioja dar vienerius metus po to, kai Sutartis nutraukiama ar pasibaigęs jos galiojimas. Už šiame Sutarties punkte numatytų konfidencialumo įsipareigojimų pažeidimą juos pažeidusi Šalis atlygina kitai Šaliai nuostolius. Čia numatytas konfidencialumo reikalavimas netaikomas informacijai, kuri (i) yra ar Sutarties galiojimo laikotarpiu tapo viešai žinoma, (ii) kurią atskleisti būtina pagal galiojančių teisės aktų reikalavimus arba (iii) turi būti atskleista, kad būtų tinkamai suteiktos Sutartyje numatytos paslaugos.

**9. ASMENS DUOMENŲ APSAUGA**

9.1. Kiekviena Šalis pripažįsta ir patvirtina, kad Sutartyje nurodyti asmens duomenys bus tvarkomi tik išimtinai su Sutarties vykdymu susijusiais tikslais bei laikantis griežtų konfidencialumo įsipareigojimų bei asmens duomenų apsaugos reikalavimų. Asmens duomenų tvarkymo reikalavimus, duomenų subjektų teises ir duomenų valdytojų pareigas reglamentuoja 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

9.2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

**10. SUTARTIES GALIOJIMAS, KEITIMO, NUTRAUKIMO TVARKA**

10.1. Sutartis įsigalioja jos pasirašymo dieną, ir galioja 36 (trisdešimt šešis) mėnesius, arba iki Sutarties nutraukimo, arba iki bus pasiekta maksimali Sutarties vertė nurodyta Sutarties 3.1 punkte, priklausomai nuo to, kuri iš šių sąlygų įvyks anksčiau.

10.2. Jei kuri nors Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

10.3. Sutartis gali būti nutraukta:

10.3.1. rašytiniu abipusiu šalių susitarimu.

10.4. Pirkėjas turi teisę vienašališkai, nesikreipdamas į teismą, prieš 10 (dešimt) darbo dienų raštu apie tai įspėjęs Tiekėją, nutraukti Sutartį, jeigu:

10.4.1. paaiškėja aplinkybės, patvirtinančios, kad Tiekėjas neturės galimybės, pajėgumų ar dėl kitų priežasčių negalės tinkamai teikti Paslaugų;

10.4.2. jei išnyko Paslaugų poreikis ar yra kitokių esminių aplinkybių, įtakojančių Sutarties vykdymą, taip pat nedelsiant dėl Tiekėjo kaltės; tokiu atveju Užsakovas sumoka Tiekėjui Paslaugų kainos dalį, proporcingą iki pranešimo apie Sutarties nutraukimo pateikimo suteiktoms ir šioje Sutartyje nustatyta tvarka priimtoms Paslaugoms. Užsakovo nepriimtos ar nepatvirtintos Paslaugos nėra apmokamos. Jei Pirkėjas Sutartį nutraukia dėl Tiekėjo kaltės, Pirkėjas sumoka Tiekėjui už iki pranešimo apie Sutarties nutraukimo tinkamai suteiktą ir priimtą Paslaugų dalį tik tokiu atveju, jei Pirkėjas tos Paslaugos dalies rezultatą galės panaudoti pagal paskirtį ir siekiamą rezultatą;

10.4.3. Tiekėjas iš esmės pažeidė Sutartį.

10.5. Tiekėjo padarytas Sutarties pažeidimas laikomas esminiu, jeigu:

10.5.1. teikiamos Paslaugos neatitinka Sutartyje numatytų reikalavimų ir Tiekėjas neištaiso Paslaugų teikimo trūkumų per Pirkėjo nustatytą terminą;

10.5.2. Tiekėjo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos (jeigu yra nustatyti kvalifikacijos reikalavimai);

10.5.3. Tiekėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Užsakovui tampa žinoma apie kitokį priverstinį Tiekėjo kreditorių teisių įgyvendinimą, galintį turėti esminės įtakos Tiekėjo galimybėms toliau vykdyti Sutartį ir (ar) dėl Tiekėjo yra priimamas ir įsiteisėja apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus;

10.5.4. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;

10.5.5. Tiekėjas pažeidžia Sutarties 6 skyriaus nuostatas;

10.5.6. Yra kitos aplinkybės, numatytos Lietuvos Respublikos civilinio kodekso 6.217 straipsnyje.

10.6. Pirkėjui nutraukus Sutartį Sutarties 10.4 punkto nustatyta tvarka arba Tiekėjui nepagrįstai nutraukus Sutartį, Pirkėjui pareikalavus, Tiekėjas moka Pirkėjui 15 (penkiolikos) procentų Sutarties vertės dydžio baudą ir atlygina tiesioginius nuostolius, susijusius su Sutarties nutraukimu. Pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.

10.7. Jeigu Sutartis nutraukiama ne dėl Tiekėjo kaltės, tokiu atveju Pirkėjas už tinkamai suteiktas Paslaugas sumoka Tiekėjui Paslaugų kainos dalį, proporcingą iki pranešimo apie Sutarties nutraukimo pateikimo suteiktoms ir šioje Sutartyje nustatyta tvarka priimtoms Paslaugoms, Sutartyje nustatyta tvarka. Pirkėjo nepriimtos Paslaugos nėra apmokamos.

10.8. Užsakovas turi teisę vienašališkai nutraukti Sutartį, įspėjęs Tiekėją raštu prieš 3 (tris) darbo dienas, jeigu šalyje paskelbiama neparastoji padėtis, karo padėtis, ekstremali situacija ar visuotinė mobilizacija arba jeigu Užsakovo veikla sustabdoma arba apribojama. Tiekėjui sumokama už iki nutraukimo faktiškai suteiktas Paslaugas Sutartyje nustatyta tvarka, išskyrus atvejus, jeigu dėl šiame punkte nurodytų aplinkybių Užsakovas tampa nemokus ar negali atsiskaityti dėl kitų jo veiklos apribojimų.

10.9. Sutarties sąlygų keitimu nebus laikomi techninio pobūdžio Sutarties pakeitimai (pavyzdžiui, Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis.

10.10. Sutarties sąlygos Sutarties galiojimo laikotarpiu gali būti keičiamos Sutartyje ir Viešųjų pirkimų įstatyme nustatyta tvarka ir atvejais. Sutarties keitimas galioja tik tuo atveju, jeigu jis yra sudaromas rašytiniu Sutarties šalių susitarimu. Šalių susitarimai dėl Sutarties keitimo tampa neatskiriama Sutarties dalimi.

**11. BAIGIAMOSIOS NUOSTATOS**

1. Šalys patvirtina, kad ši Sutartis su jos priedais kartu (taip pat ir Pirkimo sąlygos su jų priedais) su pasiūlymu bei visais jo priedais sudaro vientisą susitarimą tarp Užsakovo ir Tiekėjo dėl atitinkamų Paslaugų teikimo. Siekiant aiškumo bei Sutarties taikymo tikslais, nustatoma tokia Sutarties dokumentų pirmenybės tvarka:
   1. Techninė specifikacija su priedais (jei yra);
   2. Sutartis;
   3. Pirkimo sąlygų paaiškinimai ir/ar patikslinimai (jei yra);
   4. Pirkimo sąlygos;
   5. Už Sutarties vykdymą ir pakeitimų paskelbimą atsakingas Pirkėjo atstovas – viešųjų pirkimų specialistė Rasa Babilienė, [rasa@imtynes.lt](mailto:rasa@imtynes.lt), +37069989213 jam nesant – jį pavaduojantis Pirkėjo darbuotojas.
   6. Už Sutarties vykdymą atsakingas Tiekėjo atstovas –
   7. Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai.
   8. Šalys neturi teisės parduoti savo sutartinių teisių ir pareigų jokiai trečiajai šaliai be kitos Šalies išankstinio raštiško sutikimo.
   9. Visi ginčai, kylantys iš šios Sutarties ar susiję su jos vykdymu, sprendžiami Šalių susitarimu. Nepavykus susitarti, ginčo sprendimas bet kurios iš Šalių iniciatyva gali būti perduotas spręsti Lietuvos Respublikos teismui, taikant Lietuvos Respublikos teisę.
   10. Visi Šalių viena kitai skirti pranešimai, siunčiami Sutartyje nurodytais adresais. Nepranešusi apie adreso pasikeitimą Šalis, atsako kitai Šaliai už visus su nepranešimu susijusius nuostolius.
   11. Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai arba, sudarant elektroninį dokumentą, abiejų Šalių pasirašomą elektroniniu parašu.
   12. Sutarties priedai:
       1. Priedas Nr. 1 – Techninė specifikacija;
       2. Priedas Nr. 2 – Tiekėjo pasiūlymas.

**Pirkėjas Tiekėjas**

|  |  |  |
| --- | --- | --- |
| **Lietuvos imtynių federacija**  juridinio asmens kodas: 290686330, adresas: Žemaitės g. 6, LT-03117 Vilnius, tel. (8 5) 2163859,  el. paštas: [info@imtynes.lt](mailto:info@imtynes.lt),  a.s.: LT517300010129240968  AB Swedbank  Prezidentas  Aleksandr Kazakevič |  | **UAB BPC Travel**  juridinio asmens kodas 300139120  Adresas Konstitucijos pr. 12, LT-09308 Vilnius  PVM mokėtojo kodas LT100001859010  A.s. LT 03 7300 0100 9136 7212  Bankas AB Swedbank  Banko kodas 73000  Tel.: +370 5 2102737  El. Paštas: [info@bpctravel.lt](mailto:info@bpctravel.lt)  Generalinis direktorius  Gvidas Aukštuolis |
|  |  |  |

Viešo pirkimo – pardavimo sutarties 2025-05-09 Nr. ST-10

Priedas Nr. 1

**KELIONIŲ ORGANIZAVIMO PASLAUGŲ PIRKIMO**

**TECHNINĖ SPECIFIKACIJA**

**I. PIRKIMO OBJEKTAS IR APIMTYS**

1. Kelionių organizavimo paslaugos (toliau – Paslaugos), kurias sudaro:

1.1. kelionės oro transportu (lėktuvų bilietai) organizavimo paslaugos;

1.2. viešbučio rezervavimo ir apgyvendinimo jame organizavimo paslaugos;

1.3. kelionės sausumos ir vandens transportu (autobusų, traukinių ir vandens transporto bilietų rezervavimo ir pardavimo paslaugos, transporto nuomos ir transporto organizavimo nuo oro uosto iki viešbučio ir atgal paslaugos bei kitos panašios paslaugos) organizavimo paslaugos;

1.4. draudimo ir kitos kelionių agentūros teikiamų paslaugų pardavimas (medicininių išlaidų, nelaimingų atsitikimų draudimas, bagažo praradimo/ sugadinimo/ vėlavimo draudimas, kelionės jungties, neįvykusios, nutrūkusios kelionės, kelionės atidėjimo, atšaukimo, kelionės dokumentų ar kt. rūšies draudimas – pirkimo sąlygose nenurodyti kaip būtiniausi kelionės dokumentai, tačiau jie gali būti perkami atsiradus poreikiui, konsultacijos) pagal poreikį;

1.5. vizų ir kitų kelionei būtinų dokumentų įforminimo bei išdavimo organizavimo paslaugos (neįskaitant atitinkamų rūšių kelionių draudimo pardavimo paslaugų).

2. Paslaugos perkamos Lietuvos imtynių federacijos (toliau – Perkančioji organizacija) darbuotojams, tačiau gali būti užsakomos ir ne Perkančiosios organizacijos darbuotojams.

3. Kelionių organizatoriaus ar kelionių pardavimo agento (toliau – Tiekėjas) patirtos Sutarties vykdymo išlaidos atlyginamos Sutartyje nustatyta tvarka.

**II. REIKALAVIMAI PIRKIMO OBJEKTUI**

4. Perkančioji organizacija planuoja keliones užsienyje. Esant poreikiui, Paslaugos gali būti užsakomos ir kelionei Lietuvoje. Detali informacija apie numatomas įsigyti konkrečias paslaugas, bus pateikiama kiekvieno konkretaus užsakymo metu Tiekėjo nurodytu kontaktiniu el. paštu.

5. Tiekėjas turi pateikti kelionės organizavimo pasiūlymus Perkančiosios organizacijos nurodytu el. paštu per 4 darbo valandas nuo Perkančiosios organizacijos užsakymo pateikimo.

6. Jeigu Perkančioji organizacija, pasinaudodama visa jai viešai prieinama informacija, per 1 valandą nuo Tiekėjo pasiūlymo užsakymui pateikimo nustato, kad rinkoje yra pigesnių, nei pateikė Tiekėjas, transporto bilietų ar/ir viešbučių, atitinkančių techninės specifikacijos ir užsakyme pateiktus reikalavimus, Perkančioji organizacija praneša Tiekėjui apie kitą nei pasiūlyta kaina, nurodo iš kur ji paimta, o informaciją apie tokią kainą gavęs Tiekėjas patikrina, ar yra galimybė parduoti arba, jeigu patvirtinti galimybės nėra, Tiekėjas nurodo objektyvias priežastis. Jeigu tokia galimybė yra, Tiekėjas per 1 val. kainą patvirtina. Tiekėjas pakartotinai pateikia pasiūlymą užsakymui, įtraukdamas Perkančiosios organizacijos nurodytas transporto bilietų ar/ir viešbučių kainas.

7. Tiekėjas atnaujintą pasiūlymą turės atsiųsti per 1 valandą nuo Perkančiosios organizacijos informacijos apie rastas mažesnes kainas pateikimo. Tiekėjui per 1 valandą nepateikus pakartotino pasiūlymo užsakymui su Perkančiosios organizacijos nurodytomis kainomis, bus taikomos pirkimo sutartyje numatytos sankcijos.

8. Perkančioji organizacija patvirtina gautą pasiūlymą pagal pateiktą užsakymą tą pačią, t.y. pasiūlymo pateikimo dieną, jei nėra sutarta kitaip. Perkančiajai organizacijai patvirtinus gautą pasiūlymą pagal pateiktą užsakymą ir pageidaujant gauti kelionės dokumentus, elektroninius kelionės ir (ar) kitus dokumentus, Tiekėjas turi atsiųsti Perkančiosios organizacijos nurodytu el. pašto adresu ne vėliau kaip per 2 darbo valandas nuo užsakymo patvirtinimo, jei nėra sutarta kitaip.

9. Jeigu bet kokios trumpalaikės akcijos metu tam tikriems skrydžių maršrutams/viešbučiams/kitiems transporto bilietams/kitoms kelionių organizavimo paslaugoms yra siūlomos kainos, žemesnės už rinkos kainas, ir jeigu tų kainų sąlygos bei galiojimo ir pardavimo laikotarpis atitinka Perkančiosios organizacijos planuojamos kelionės poreikį, Tiekėjas paslaugas turi parduoti ne didesnėmis nei tuo metu siūlomomis kainomis.

10. Tiekėjas visais atvejais turi dėti pastangas ir siūlyti Perkančiajai organizacijai kelionių organizavimo pasiūlymus su mažiausiomis rinkoje esančiomis kainomis.

11. Tiekėjas įsipareigoja vykdyti užsakymą dėl Perkančiosios organizacijos pasirinkto skrydžio, apgyvendinimo ir kitų paslaugų, tik gavęs raštišką (el. paštu) Perkančiosios organizacijos užsakymo patvirtinimą. Tiekėjas privalo ištaisyti dėl jo (jo darbuotojų ar subtiekėjų) kaltės atsiradusius trūkumus savo sąskaita.

12. Tiekėjas privalo nedelsiant raštu informuoti Perkančiąją organizaciją apie bet kokius pasikeitimus, susijusius su Paslaugų teikimu.

**III. KELIONIŲ ORO TRANSPORTU ORGANIZAVIMAS**

13. Tiekėjas turi pateikti ne mažiau kaip 3 kelionės maršrutų pasiūlymus (jei rinkoje tuo metu yra trys tokie galimi, kai tai įmanoma), iš kurių perkančioji organizacija išsirenka optimalų, jos poreikius atitinkantį pasiūlymą. Kelionės maršrutai siūlomi ekonomine klase, be nakvynių tarpiniuose miestuose, išskyrus atvejus, kai nebėra įmanoma gauti bilietų ekonomine klase arba ekonomiškesnis kelionės maršrutas yra verslo klase arba Perkančioji organizacija pageidauja maršruto verslo klase.

14. Jei neįmanoma pasiekti kelionės tikslo be persėdimų, maršrutas parenkamas su mažiausiu (iš galimų variantų) persėdimų skaičiumi. Perkančioji organizacija gali paprašyti Tiekėjo pateikti momentines ekrano kopijas (*anglų k. printscreen*), kuriose matytųsi paieškos rezultatai ir kiti galimi kelionės maršrutai, kurių Tiekėjas nepasiūlė (kai tai įmanoma). Perkančioji organizacija savo užsakyme gali prašyti pateikti ir kitokius galimus kelionės variantus.

15. Tiekėjas gali siūlyti aviakompanijų Tarptautinės oro transporto asociacijos (toliau – IATA) narių aviabilietus arba kitų aviakompanijų nesančių IATA narėmis aviabilietus, esant Techninės specifikacijos 19.9 papunkčio sąlygai.

16. Skrendant į Europos ar kitą žemyno dalį ar žemyną su persėdimais, tarpiniai oro uostai turi būti Europos Sąjungos šalių miestai (kai tai yra įmanoma), o laukimo laikas tarp persėdimų negali būti ilgesnis kaip 4 val. (išskyrus atvejus, kai ilgesnė trukmė iš anksto suderinta su Perkančiąja organizacija).

17. Tiekėjas kiekviename konkrečiame užsakyme nurodo lėktuvo bilietų išankstinio rezervavimo ir išsipirkimo po rezervacijos sąlygas. Perkančiajai organizacijai turi būti leidžiama keisti arba grąžinti lėktuvo bilietus be apribojimų, jei tai leidžia aviavežėjų nustatytos bilietų pardavimo taisyklės arba Tiekėjas gali teikti pagerintų savybių bilietus. Jei aviavežėjų taisyklės to daryti neleidžia, aviabilietai keičiami arba grąžinami su aviakompanijų bilietų pardavimo taisyklėse nustatyta priemoka arba bauda. Ar Perkančiajai organizacijai bus reikalingi bilietai su galimybe keisti arba grąžinti be apribojimų, nurodoma konkretaus užsakymo metu.

18. Esant poreikiui Tiekėjas turi organizuoti keliones, derinant kelias transporto rūšis: lėktuvus, autobusus, traukinius ir kitas transporto priemones be papildomo mokesčio už suderinimą (taikant tik Sutartyje numatytus aptarnavimo mokesčius).

**19. Organizuodamas kelionę oro transportu Tiekėjas turi**:

19.1. teikti pagalbą užsakant, keičiant, grąžinant aviabilietus;

19.2. tarpininkauti organizuojant apgyvendinimą, teikti pagalbą skrydžių vėlavimo, atšaukimo, atidėjimo ar atsisakymo vežti atvejais;

19.3. vykdyti keliaujančių asmenų registraciją į skrydžius, galutinio užsakymo patvirtinimo momentu pateikiant reikalingą informaciją registracijai į skrydį vykdyti;

19.4. užsakyti bagažą (jei yra poreikis);

19.5. nurodyti taikomą užsakyto bilieto pirkimo/pardavimo (išrašymo) terminą;

19.6. atstovauti Perkančiosios organizacijos interesams ir bendrauti su aviakompanija dėl dingusio ar sugadinto bagažo, siekiant susigrąžinti dingusį bagažą ar gauti kompensaciją;

19.7. siekti užtikrinti, kad kelionės oro transportu būtų saugios: oro vežėjai turi būti IATA narės arba kitos aviakompanijos nesančios IATA narės, esant Techninės specifikacijos 19.9 papunkčio sąlygai;

19.8. jei netiesioginis skrydis vykdomas skirtingais aviavežėjais ir ne dėl skrendančiojo kaltės pavėluojama į kitą užsakytą reisą, Tiekėjas privalo rasti pagal kainą ir skrydžiolaiką priimtiniausią variantą Perkančiosios organizacijos keleiviui nuskraidinti iki galutinės maršruto vietos, taip pat tarpininkauti dėl visų papildomai patiriamų išlaidų (nakvynės, maitinimo tarpiniame oro uoste (mieste), viešojo transporto ar taksi paslaugų ir kt.) atlyginimo;

19.9. esant Perkančiosios organizacijos pageidavimui, teikti internetinius pasiūlymus. Tiekėjas pateikia internetinę bilieto kainą, o Perkančioji organizacija privalo ją patvirtinti ne vėliau kaip tą pačią darbo dieną. Gavęs patvirtinimą, Tiekėjas patikrina bilieto kainos galiojimą ir nuperka bilietą. Internetinių bilietų pirkimo atvejais, Tiekėjas gali siūlyti ir aviakompanijų ne IATA narių skrydžius.

19.10. tarpininkauti parūpinant apgyvendinimą ir visokeriopą pagalbą skrydžių atšaukimo, atidėjimo ar atsisakymo vežti atvejais.

**IV. VIZŲ IR KITŲ KELIONEI BŪTINŲ DOKUMENTŲ ĮFORMINIMO BEI IŠDAVIMO PASLAUGOS**

20. Teikdamas vizų bei kitų kelionei būtinų dokumentų įforminimo bei išdavimo organizavimo paslaugas, Tiekėjas privalo teikti vizų įforminimo bei išdavimo organizavimo, kitų kelionei būtinų dokumentų įforminimo bei išdavimo organizavimo paslaugas vykimo į užsienio valstybę laikotarpiui, atsižvelgiant į šalį/regioną, į kurį vykstama.

21.Perkančioji organizacija, konkretaus užsakymo metu su Tiekėju suderina, per kiek laiko turi būti padarytos vizos ar kiti kelionei reikalingi dokumentai. Perkančiajai organizacijai pageidaujant, Tiekėjas rūpinasi visais reikiamais dokumentais, susijusiais su vizų ar kitų kelionei reikalingų dokumentų įforminimo bei išdavimo organizavimu, t. y. atvažiuoja pasiimti pasų, nuotraukų ir pan.

22. Sutvarkius vizas, Tiekėjas pasus nedelsiant grąžina Perkančiajai organizacijai buveinės adresu (taikoma popieriniams dokumentams). Į faktines išlaidas negali būti įtrauktas Tiekėjo pelnas.

**V. DRAUDIMO IR KITŲ KELIONĖS DOKUMENTŲ ĮFORMINIMO BEI IŠDAVIMO PASLAUGOS**

23. Perkančiajai organizacijai nurodžius, Tiekėjas teikia kitas kelionių agentūros teikiamas paslaugas (medicininių išlaidų, nelaimingų atsitikimų draudimas, bagažo praradimo/ sugadinimo/vėlavimo, kelionės jungties, neįvykusios, nutrūkusios kelionės, kelionės atidėjimo, atšaukimo, kelionės dokumentų ar kt. rūšies draudimą – Pirkimo sąlygose nenurodytų kaip būtiniausių kelionės dokumentų, tačiau jie gali būti perkami atsiradus poreikiui) įforminimo bei išdavimo organizavimo paslaugas be papildomo mokesčio pagal standartines draudimo kompanijos taisykles (mokant tik už faktines trečiųjų šalių išlaidas) vykimo į užsienio valstybę (ar ilgesniam) laikotarpiui, atsižvelgiant į šalį/regioną, į kurį vykstama. Į faktines išlaidas negali būti įtrauktas Tiekėjo pelnas. Medicininių išlaidų draudimo suma turi būti ne mažesnė kaip   
100 000 Eur. Nelaimingų atsitikimų draudimas turi apimti mirties, neįgalumo ir traumų rizikas, kai  draudimo suma kiekvienai iš rizikų ne mažesnė nei 6000 Eur suma. Tiekėjas privalo draudimo ir kitų kelionės dokumentų skaitmenines kopijas pateikti Perkančiajai organizacijai nurodytu elektroniniu paštu arba jos buveinės adresu.

**VI. KELIONIŲ KITOMIS TRANSPORTO RŪŠIMIS ORGANIZAVIMO PASLAUGOS**

24. Tiekėjas teikia autobusų, traukinių, vandens ir kito transporto bilietų rezervacijos ir jų pardavimo (jei įmanoma) paslaugas. Perkančiajai organizacijai turi būti leidžiama keisti arba grąžinti bilietus be apribojimų, jei tai leidžia vežėjų nustatytos bilietų pardavimo taisyklės arba Tiekėjas gali teikti pagerintų savybių bilietus. Jei šios taisyklės to daryti neleidžia, bilietai keičiami arba grąžinami su atitinkamų vežėjų bilietų pardavimo taisyklėse nustatyta priemoka arba bauda.

25. Esant poreikiui, Tiekėjas turi organizuoti transportą iš oro uosto, viešbučio ir atgal.

26. Perkančiajai organizacijai nurodžius, Tiekėjas organizuoja automobilio ar kito transporto nuomą Perkančiosios organizacijos užsakyme nurodytam kelionės laikotarpiui.

27. Esant Perkančiosios organizacijos poreikiui, Tiekėjas privalo užsakyti ir apmokėti transporto priemonių parkavimo vietą prie viešbučio, jei tokia galimybė yra. Jeigu nėra galimybės iš anksto apmokėti transporto priemonės parkavimo, tuomet Tiekėjas privalo tik užsakyti transporto priemonių parkavimo vietą ir informuoti Perkančiąją organizaciją apie būtinybę atsiskaityti atskirai viešbutyje.

28. Kelionių sausumos ir vandens transporto paslaugos apima vežėjo (autobusų, traukinių, vandens transporto kompanijos) bilieto nupirkimo paslaugą ir sutarties vykdymo metu jos bus teikiamos už Tiekėjo pasiūlyme nurodytą aptarnavimo mokestį (į faktines išlaidas negali būti įtrauktas Tiekėjo pelnas) ir neapima transporto priemonių nuomos paslaugų, pervežimų iš/į oro uostą, viešbutį, kadangi pastarosios paslaugos turės būti tiekiamos Perkančiajai organizacijai mokant tik už faktines trečiųjų šalių išlaidas.

**VII. VIEŠBUČIŲ REZERVAVIMO IR APGYVENDINIMO JUOSE PARDAVIMO PASLAUGOS**

29. Tiekėjas, teikdamas viešbučių rezervavimo ir apgyvendinimo juose organizavimo paslaugas, turi pateikti ne mažiau kaip 3 Perkančiosios organizacijos užsakyme nurodytus reikalavimus, pavyzdžiui, *nakvynės naktų skaičių, atstumą iki atitinkamos vietos, viešbučio žvaigždučių skaičių ir panašiai*, atitinkančių viešbučių pasiūlymus (kai tai įmanoma). Perkančioji organizacija gali paprašyti Tiekėjo pateikti momentines ekrano kopijas (anglų k. *printscrean*), kuriose matytųsi paieškos rezultatai ir kiti galimi viešbučiai, kurių Tiekėjas nepasiūlė (kai tai įmanoma).

30. Tiekėjas turi siūlyti ekonominės klasės viešbutį, ne žemesnio kaip 3 žvaigždučių standarto, nebent Perkančioji organizacija nurodo kitaip. Esant objektyvioms ir pagrįstoms priežastims, kuomet apgyvendinimo nėra galimybės užsakyti viešbutyje, išimtinais atvejais, suderinus su Perkančiąja organizacija, apgyvendinimą galima užsakyti iš apgyvendinimo platformų.

31. Apgyvendinimo vietos nuomos kaina neturi viršyti Lietuvos Respublikos Vyriausybės 2004 m. balandžio 29 d. nutarimu Nr. 526 (toliau – Nutarimas) „Dėl dienpinigių ir kitų komandiruočių išlaidų apmokėjimo“ (pagal užsakymo metu aktualią redakciją) patvirtintų normų, išskyrus atvejus, kai nebėra įmanoma gauti apgyvendinimo paslaugų, neviršijančių Nutarime patvirtintų nuomos kainos normų.

32. Perkančiosios organizacijos pageidavimu Tiekėjas turi pakeisti, atšaukti viešbučių rezervacijas be Tiekėjo taikomo papildomo mokesčio (taikant tik Sutartyje numatytus aptarnavimo mokesčius).

33. Tiekėjas turi garantuoti nurodytą viešbučio rezervacijos kainą konkrečiam užsakymui,   
t. y. keliaujančiam asmeniui nuvykus į pasirinktą viešbutį neturi būti taikomi jokie papildomi mokesčiai, išskyrus tuos atvejus, kai atitinkamą mokestį turi susimokėti pats į šalį atvykęs keliaujantis asmuo, pavyzdžiui, miesto mokestį.

34. Rezervuoti vienviečius standartinio tipo kambarius be maitinimo, nebent maitinimas įskaitomas į pagrindinę viešbučio rezervacijos kainą (pvz., pusryčiai) ir su bevielio interneto paslauga (išskyrus atvejus, kai užsakyme nurodoma kitaip);

35. Rezervuoti viešbutį atsižvelgiant į Perkančiosios organizacijos nurodymus/pageidavimus (nurodytam nakvynių skaičiui, kuo arčiau tam tikros vietos. Siūlyti tokius viešbučius, su kuriais galimas patogiausias/optimaliausias susisiekimas renginio, į kurį vykstama, ir oro uosto atžvilgiu);

36. Tiekėjas turi atsiųsti ne vėliau kaip per 2 darbo valandas nuo viešbučio rezervacijos patvirtinimo išsamią informaciją apie viešbučio rezervaciją. Rezervacija gali būti siunčiama iš Tiekėjo arba tiesiogiai iš viešbučio rezervacinės sistemos;

37. Užsakant viešbučius, įvertinti kokiu transportu ketinama vykti ir, esant poreikiui, užtikrinti automobilio parkavimą. Jei parkavimo paslaugai yra taikomas mokestis, jis turi būti įtrauktas į sąskaitą atskira eilute;

38. Tiekėjo siūloma viešbučio kaina negali būti didesnė, nei oficialiai skelbiama pageidaujamo viešbučio kambario (-ių) kainininke (viešbučio internetiniame puslapyje ar kt.).   
Į faktines išlaidas negali būti įtrauktas Tiekėjo pelnas.

**VIII. BENDRIEJI REIKALAVIMAI PASLAUGŲ TEIKIMUI**

39. Teikdamas aukščiau nurodytas Paslaugas, Tiekėjas įsipareigoja:

40. vykdyti Perkančiosios organizacijos užsakymus Paslaugoms tik gavęs raštišką (el. paštu) Perkančiosios organizacijos užsakymo patvirtinimą (dėl užsakymo patvirtinimo Perkančioji organizacija su Tiekėju derina atskirai);

41. Perkančiosios organizacijos pageidavimu, be papildomo mokesčio (mokant tik už faktines trečiųjų šalių išlaidas) organizuoti: transportą iš/į oro uostą, viešbutį, automobilio ar kito transporto nuomą;

42. konsultuoti visais kelionių organizavimo klausimais be papildomo mokesčio (taikant tik Sutartyje numatytus aptarnavimo mokesčius);

43. spręsti visas kitas užsakymo vykdymo metu atsiradusias problemas, atstovauti Perkančiosios organizacijos interesus bendraujant su įvairiomis įstaigomis, įmonėmis, organizacijomis, susijusiosiomis su Paslaugų teikimu;

44. nemokamai pristatyti ne elektroninius bilietus ar kitus ne elektroninius kelionėms reikalingus dokumentus Perkančiosios organizacijos buveinės adresu.

45. Perkančiąją organizacijai paprašius, kartą per ketvirtį, bet ne dažniau kaip 1 kartą per mėnesį, Perkančiosios organizacijos už Sutarties vykdymą atsakingo asmens, nurodyto Sutartyje, elektroniniu paštu pateikti apibendrintą informaciją (užsakymų skaičių ir bendrą paslaugų kainą) apie užsakytas Paslaugas, skirstant jas į grupes pagal keliavusį asmenį, transporto rūšis, maršrutus, kelionės trukmę, bilieto keitimą, bilieto grąžinimą, o kelionių oro transporto atveju – ir pagal aviakompanijas, išankstinio lėktuvo bilietų rezervavimo variantus, rezervuoto lėktuvo bilieto išpirkimo, grąžinimo ir keitimo variantus, kelionės klasę. Teikti pilną informaciją apie užsakytas nurodytų grupių paslaugas, viešbučių, susisiekimo kitu transportu paslaugas bei kitas su šiuo Pirkimu susijusias paslaugas;

46. organizuoti keliones, derinant kelias transporto rūšis: lėktuvus, traukinius, keltus, autobusus ir kt. transporto priemones be papildomo mokesčio už derinimą;

47. tuo atveju, kai Perkančioji organizacija patvirtina užsakymą likus mažiau kaip 2 (dviem) kalendorinėms dienoms iki kelionės pradžios, suderinti kelionės dokumentų (išskyrus elektroninių) atsiėmimą abiem šalims priimtinu būdu;

48. bet kurio užsakymo vykdymo metu Perkančiajai organizacijai paprašius, pateikti siūlomų kainų sudėtines dalis (pvz., lėktuvo bilieto tarifo, tarifui taikomos nuolaidos (jei Paslaugų teikėjas ją taiko), privalomų mokesčių) patvirtinančius dokumentus. Pavyzdžiui, oficialios lėktuvo bilietų kainos pagrindžiamos rezervavimo sistemų pažymomis ir rezervavimo sistemų kainų išrašais, patvirtinančiais aviakompanijos kainą (tarifą) ir privalomus mokesčius.

49. Tiekėjas privalo užtikrinti 24/7 ne atsakiklio principu veikiančią telefono liniją   
pasiekiamą 7 dienas per savaitę, 24 val. per parą ir konsultuoti kelionių metu iškilus nenumatytiems klausimams bei suteikti reikiamas paslaugas, susijusias su kelionės klausimais.

**IX. REIKALAVIMAI ŽALIAJAM PIRKIMUI**

50. Paslaugų teikimui keliami aplinkosauginiai reikalavimai:

50.1. Tiekėjas turi mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija Perkančiajai organizacijai turi būti pateikta tik elektroniniu formatu, o dokumentacija, kuri turi būti pasirašoma, turi būti pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro   
2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

50.2. Atliekant konkretų užsakymą Perkančioji organizacija gali nurodyti, kad tiekėjas kelionei privalo pasiūlyti viešbutį, kuris turi atitikti „Green Key“ reikalavimus, - t. y. Tiekėjas turi siūlyti tik „Green Key” ar lygiaverčius reikalavimus atitinkančius viešbučius (informacija apie „Green Key” reikalavimus atitinkančius viešbučius pateikiama adresu <https://www.greenkey.global/green-key-sites>).

51. Atitiktį reikalavimams įrodantys dokumentai: Perkančiajai organizacijai paprašius, tiekėjas pateikia deklaraciją su patvirtinimu, kad mažintas popieriaus sunaudojimas, atsisakyta nebūtino dokumentų kopijavimo ir spausdinimo, rengta dokumentacija, paslaugų perdavimo–priėmimo aktai pateikti tik elektroniniu formatu, o dokumentacija buvo pasirašyta elektroniniu parašu. Jei buvo būtina spausdinti, naudotas perdirbtas popierius, kuris atitinka žaliojo pirkimo reikalavimus.

\_\_\_\_\_\_\_\_\_\_\_\_\_\_\_\_\_

Viešo pirkimo – pardavimo sutarties 2025-05-09 Nr. ST-10

Priedas Nr. 2

****

UAB „BPC Travel“

UAB „BPC Travel“ , Konstitucijos pr. 12, LT-09308 Vilnius, tel. (8 5) 21027 37, faks. (8 5) 21027 38, Duomenys kaupiami ir saugojami Juridinių asmenų registre, Įmonės kodas 300139120, PVM LT100001859010

Lietuvos imtynių federacijai

**PASIŪLYMAS**

**DĖL KELIONIŲ ORGANIZAVIMO PASLAUGŲ VIEŠOJO PIRKIMO**

2025-04-07Nr. 04/07

Vilnius

|  |  |
| --- | --- |
| Tiekėjo arba ūkio subjektų grupės dalyvių pavadinimas (-ai), juridinio asmens kodas (-ai) *(jeigu pasiūlymą teikia fizinis asmuo – verslo ar individualios veiklos pažymėjimo Nr. ar pan.)*, adresas (-ai) | UAB BPC Travel |
| Ūkio subjektų grupės dalyvis, atstovaujantis arba vadovaujantis ūkio subjektų grupei *(pildoma, jei pasiūlymą teikia tiekėjų grupė)* |  |
| Asmens, įgalioto bendrauti su perkančiąją organizacija, kontaktinė informacija (vardas, pavardė, tel., faks., el. p., adresas) |  |

**1. Informacija apie Tiekėjo / Tiekėjų grupės nario/ių ar Ūkio subjekto, kurio pajėgumais remiamasi (jeigu jis pasitelkiamas) ar Subtiekėjo (-ų), kurio (-ių) pajėgumais tiekėjas nesiremia, (jeigu taikomas reikalavimas dėl pašalinimo pagrindų nebuvimo) juridinio asmens, kitos organizacijos ar jos padalinio asmenis:**

|  |  |  |
| --- | --- | --- |
| **PRIVALOMA PAŽYMĖTI IR NURODYTI VISUS JURIDINĮ ASMENĮ SUDARANČIUS ORGANUS/ASMENIS** | | |
|  | Vadovas | *Gvidas Aukštuolis* |
|  | Valdyba | *įvardyti sudarančius asmenis (į) (narius)* |
|  | Stebėtojų taryba ar kitas priežiūros organas | *įvardyti sudarančius asmenis (į) (narius)* |
|  | Kitas valdymo organas turintis, teisę atstovauti tiekėjui ar jį kontroliuoti, jo vardu, priimti sprendimą, sudaryti sandorį | *įvardyti sudarančius asmenis (į) (narius* |
|  | Kitas fizinis ar juridinis asmuo, turintis teisę atstovauti tiekėjui ar jį kontroliuoti, jo vardu, priimti sprendimą, sudaryti sandorį |  |
|  | Asmuo (asmenys), turintis (turintys) teisę surašyti ir pasirašyti tiekėjo finansinės apskaitos dokumentus |  |

**2. INFORMACIJA APIE ŽINOMUS SUBTIEKĖJUS IR JIEMS PERDUODAMA VYKDYTI SUTARTIES DALIS**

*(pildoma, jei tiekėjas pasitelkia subtiekėjus)*

|  |  |  |
| --- | --- | --- |
| **Eil. Nr.** | **Subtiekėjo pavadinimas, juridinio asmens kodas, adresas** | **Sutarties objekto dalies, perduodamos vykdyti subtiekėjui, aprašymas** |
| 1. |  |  |
| 2. |  |  |

**3. PASIŪLYMO KAINA**

3.1. Apskaičiuojant kainą, turi būti atsižvelgta į visą pirkimo dokumentuose nurodytą pirkimo objekto apimtį ir reikalavimus, kainos sudėtines dalis ir pan. PVM nurodomas atskirai. Jei tiekėjas yra ne PVM mokėtojas, turi apie tai nurodyti pasiūlyme, nurodant teisinį pagrindą. Tiekėjas turi įvertinti ar sutarties vykdymo metu netaps PVM mokėtoju. Jei tiekėjas vykdydamas sutartį taps PVM mokėtoju, pasiūlyme turi nurodyti kainą su PVM. Pasiūlymų kainos bus vertinamos ir lyginamos su visais mokesčiais, įskaitant PVM. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančioji organizacija pati turi sumokėti PVM į valstybės biudžetą už įsigytą pirkimo objektą, šis mokestis įskaičiuojamas į pasiūlymo kainą (jeigu tiekėjas jo neįskaičiavo pateikiant pasiūlymą, palyginimo tikslais įskaičiuoja pati perkančioji organizacija). Į pasiūlymo kainą privalo būti įskaičiuoti visi mokesčiai bei visos kitos Tiekėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su Prekių tiekimu.

**3.2. Siūlomi Paslaugų, atitinkančių pirkimo dokumentuose nurodytus techninius reikalavimus (specifikaciją), įkainiai:**

|  |  |  |  |  |
| --- | --- | --- | --- | --- |
| **Eil. Nr.** | **Paslaugos pavadinimas** | **Paslaugos lyginamasis svoris** | **Paslaugos įkainis 1 asm. 1 kelionės metu\*, Eur be PVM** | **Perskaičiuotas paslaugos įkainis, Eur be PVM\*\***  **(3\*4)** |
| *1* | *2* | *3* | *4* | *5* |
| 1. | Kelionių oro transportu (pirmyn-atgal) organizavimo paslaugos | 0,4 | 0,01 | 0,004 |
| 2. | Viešbučio rezervavimo bei apgyvendinimo organizavimo jame paslaugos | 0,3 | 0,01 | 0,003 |
| 3. | Draudimo pardavimo paslaugos | 0,05 | 0,01 | 0,0005 |
| 4. | Kelionių sausumos ir vandens transportu organizavimo paslaugos | 0,2 | 0,01 | 0,002 |
| 5. | Vizų ir kitų kelionei būtinų dokumentų įforminimo bei išdavimo organizavimo paslaugos (neįskaitant atitinkamų rūšių kelionių draudimo pardavimo paslaugų) | 0,05 | 0,01 | 0,0005 |
| **Palyginamoji pasiūlymo kaina, Eur be PVM**\*\*\* | | | | 0,01 |
| **PVM**\*\*\*\* | | | | 0,00 |
| **Palyginamoji pasiūlymo kaina Eur su PVM** | | | | 0,01 |

\*Įkainiai turi būti pateikiami ne daugiau kaip 2 (dviejų) skaičių po kablelio tikslumu. Įkainiai už paslaugas nurodomi už paslaugos teikimą vienam asmeniui vienos kelionės (pvz., oro transporto bilietų pirkimui - pirmyn ir atgal) metu.

\*\*Perskaičiuotą paslaugų įkainį Tiekėjai turi nurodyti 4 (keturių) skaitmenų po kablelio tikslumu.

\*\*\*Palyginamoji pasiūlymo kaina Eur be PVM bus naudojama tik pasiūlymų vertinimui ir palyginimui.

\*\*\*\*Jei Tiekėjas nėra PVM mokėtojas arba paslaugoms nėra taikomas PVM arba taikomas lengvatinis PVM, Tiekėjas turi nurodyti PVM netaikymo ar lengvatinio PVM taikymo pagrindimą: \_\_\_\_\_ PVM Įstatymo13 str., 15 str., 27 str., 45 str., 52 str., XII sk. II skirsnis.

Jei Tiekėjas nėra PVM mokėtojas arba paslaugos yra neapmokestinamos PVM pagal Lietuvos Respublikos pridėtinės vertės mokesčio įstatymą, grafoje „PVM“ rašoma – 0, o grafoje „Palyginamoji pasiūlymo kaina Eur su PVM“ įrašoma ta pati suma kaip ir grafoje „Palyginamoji pasiūlymo kaina Eur be PVM“.

Teikdamas pasiūlymą tiekėjas į siūlomą paslaugų kainą turi įskaičiuoti visas išlaidas, visus mokesčius ir apmokestinimus, mokėtinus pagal galiojančius Lietuvos Respublikos įstatymus.

**Palyginamosios pasiūlymo kainos apskaičiavimo tvarka:**

1) Kiekvienas lentelės 4 stulpelyje „Paslaugos įkainis 1 asm. 1 kelionės metu\*, Eur be PVM“ siūlomas įkainis negali būti mažesnis kaip 0,01 Eur ar nurodytas neigiamas, t. y. su „minuso“ ženklu, pvz.: -5,00;

2)4 stulpelyje turi būti nurodyti įkainiai Eur be PVM;

3) 5 stulpelis apskaičiuojamas taip: 5 = 3 x 4, t. y. paslaugos lyginamasis svoris padaugintas iš paslaugos įkainio, Eur be PVM. Pavyzdžiui, 4 stulpelyje „Kelionių oro transportu (pirmyn-atgal) organizavimo paslaugos“ nurodytas įkainis 0,25 Eur be PVM, tai 5 = 0,4 x 0,25=0,1000.

Maksimali Sutarties vertė trejų metų laikotarpiui yra **70 000,00 Eur BE PVM.**

**4. PRIDEDAMI DOKUMENTAI IR INFORMACIJA APIE KONFIDENCIALUMĄ**

Jei nenurodyta kitaip, visi dokumentai teikiami su pasiūlymu CVP IS priemonėmis:

|  |  |  |  |  |
| --- | --- | --- | --- | --- |
| **Eil.**  **Nr.** | **Dokumentas** | **Lapų skaičius** | **Ar dokumente yra konfidencialios informacijos?**  **(Taip / Ne)** | **Paaiškinimas, kokia konkreti informacija dokumente yra konfidenciali ir kodėl** |
| *1* | *2* | *3* | *4* | *5* |
| 1. | *Jungtinės veiklos sutarties kopija (jei pasiūlymą pateikia ūkio subjektų grupė)* |  |  |  |
| 2. | *Įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ir ar dokumentus pasirašo ne tiekėjo, ūkio subjektų grupės dalyvių, subtiekėjų ar ūkio subjektų, kurių pajėgumais tiekėjas remiasi, vadovas)* | 1 | Taip | BDAR |
| 3. | *Jei tiekėjas pasitelkia ūkio subjektus – įrodymai, kad šie ištekliai bus prieinami per visą sutartinių įsipareigojimų vykdymo laikotarpį* |  |  |  |
| 4. | *Deklaracija* | 1 | Ne |  |

**Pasirašydamas šį pasiūlymą, tvirtintu, kad:**

* esu susipažinęs su pirkimo dokumentais, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką bei gali turėti įtakos bet kokiems tarp perkančiosios organizacijos ir tiekėjo susiklostantiems santykiams, kylantiems iš šio pirkimo ir (ar) susijusiems su šiuo pirkimu;
* sutinku su pirkimo dokumentuose nustatytomis sąlygomis ir procedūromis,
* pasiūlymo dokumentuose pateikti duomenys ir informacija yra teisinga ir apima viską, ko reikia tinkamam sutarties įvykdymui;
* pasiūlymas galioja specialiųjų pirkimo sąlygų 1 priede „**Error! Reference source not found.**“ atitinkamame punkte nurodytą terminą.

|  |  |  |  |  |
| --- | --- | --- | --- | --- |
| *(Tiekėjo arba jo įgalioto asmens pareigų pavadinimas)\** |  | *(Parašas)* |  | *(Vardas, pavardė)* |

**TIEKĖJO PASIŪLYMAS PRIVALO BŪTI PARENGTAS PAGAL PERKANČIOSIOS ORGANIZACIJOS PATEIKTĄ PASIŪLYMO FORMĄ. PASIŪLYMAI PATEIKTI KITA FORMA, BUS ATMESTI KAIP NEATITINKANTYS PIRKIMO DOKUMENTŲ REIKALAVIMŲ.**

*\* Tais atvejais, kai pirkimo dokumentuose nustatyta, kad visas pasiūlymas pasirašomas saugiu elektroniniu parašu, šio dokumento atskirai pasirašyti neprivaloma.*